C 433/6
SK
Úradný vestník Európskej únie
15.11.2022
ODPORÚČANIA
RADA ODPORÚČANIE RADY zo 14. novembra 2022, ktorým sa hodnotí pokrok zúčastnených členských štátov pri plnení záväzkov prijatých v rámci stálej štruktúrovanej spolupráce (PESCO) (2022/C 433/02)
RADA EURÓPSKEJ ÚNIE,
so zreteľom na Zmluvu o Európskej únii, najmä na jej článok 46 ods.
6,
so zreteľom na Protokol č. 10 o stálej štruktúrovanej spolupráci zriadenej článkom 42 Zmluvy o Európskej únii, ktorý je pripojený k Zmluve o Európskej únii a k Zmluve o fungovaní Európskej únie,
o zreteľom na rozhodnutie Rady (SZBP) 2017/2315 z 11. decembra 2017 o nadviazaní stálej štruktúrovanej spolupráce (PESCO) a stanovení zoznamu zúčastnených členských štátov (1),
so zreteľom na návrh vysokého predstaviteľa Únie pre zahraničné veci a bezpečnostnú politiku,
keďže:
(1)
V článku 4 ods.
2 písm.
d) rozhodnutia (SZBP) 2017/2315 sa ustanovuje, že Rada prijíma rozhodnutia a odporúčania, ktorými posúdi príspevky zúčastnených členských štátov k plneniu dohodnutých záväzkov podľa mechanizmu opísaného v článku 6 uvedeného rozhodnutia.
(2)
V článku 6 ods.
3 rozhodnutia (SZBP) 2017/2315 sa stanovuje, že na základe výročnej správy o PESCO, ktorú predkladá vysoký predstaviteľ Únie pre zahraničné veci a bezpečnostnú politiku (ďalej len „vysoký predstaviteľ“), Rada raz ročne preskúma, či zúčastnené členské štáty naďalej plnia väčšie záväzky uvedené v článku 3 uvedeného rozhodnutia.
(3)
V dodatku 1 k prílohe k záverom Rady z 20. novembra 2020 o strategickom preskúmaní PESCO za rok 2020 sa stanovuje, že vysoký predstaviteľ každý rok do júla predloží výročnú správu o vykonávaní PESCO, aby Rada mohla do novembra daného roku prijať odporúčanie, v ktorom posúdi pokrok, ktorý zúčastnené členské štáty dosiahli pri plnení záväzkov prijatých v rámci PESCO.
V bode 16 odporúčania Rady zo 6. marca 2018 o pláne vykonávania PESCO (2) sa stanovuje, že na základe správy predloženej vysokým predstaviteľom má Vojenský výbor Európskej únie poskytnúť Politickému a bezpečnostnému výboru poskytovať vojenské poradenstvo a odporúčania s cieľom umožniť mu, aby pripravil hodnotenie Rady týkajúce sa toho, či zúčastnené členské štáty naďalej plnia väčšie záväzky.
(1) Ú. v.
EÚ L 331, 14.12.2017, s. 57.
(2) Ú. v.
EÚ C 88, 8.3.2018, s. 1.